Document ID: 32001R0283

Κανονισμός (ΕΚ) αριθ. 283/2001 της Επιτροπής
της 9ης Φεβρουαρίου 2001
για τροποποίηση του κανονισμού (ΕΚ) αριθ. 562/2000 περί λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου, όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος και τον κανονισμό (ΕΚ) αριθ. 2734/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για την κοινή οργάνωση αγορών στον τομέα του βοείου κρέατος(1) και ιδίως το άρθρο 47 παράγραφος 8,
Εκτιμώντας τα ακόλουθα:
(1) Ο κανονισμός (ΕΚ) αριθ. 2334/2000 της Επιτροπής, της 14ης Δεκεμβρίου 2000, για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με διαγωνισμό και για παρέκκλιση ή τροποποίηση του κανονισμού (ΕΚ) αριθ. 562/2000 περί λεπτομερών κανόνων εφαρμογής του κανονισμού (ΕΚ) αριθ. 1254/1999 του Συμβουλίου, όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(2), όπως τροποποιήθηκε από τον κανονισμό (ΕΚ) αριθ. 3/2001(3), θέσπισε ορισμένο αριθμό τροποποιήσεων ή παρεκκλίσεων του κανονισμού (ΕΚ) αριθ. 562/2000 της Επιτροπής(4), με σκοπό την αντιμετώπιση της έκτακτης κατάστασης που δημιουργήθηκε στην αγορά από τα πρόσφατα γεγονότα τα οποία συνδέονται με τη σπογγώδη εγκεφαλοπάθεια των βοοειδών (ΣΕΒ).
(2) Λαμβανομένης υπόψη αυτής της έκτακτης κατάστασης της αγοράς και για να βελτιωθεί η αποτελεσματικότητα των μέτρων παρέμβασης που προβλέπονται από τον κανονισμό (ΕΚ) αριθ. 2734/2000, πρέπει να προβλεφθεί παρέκκλιση από το άρθρο 4 παράγραφος 2 στοιχείο ζ) του κανονισμού (ΕΚ) αριθ. 562/2000 όσον αφορά το ανώτατο βάρος των σφαγίων, με το να μην καθοριστεί κανένα όριο βάρους για τους δύο διαγωνισμούς του Φεβρουαρίου και με το να αυξηθεί το βάρος μέχρι 430 kg για τους υπόλοιπους διαγωνισμούς που αντιστοιχούν στο πρώτο τρίμηνο του έτους 2001, αλλά με την αποδοχή της αγοράς βαρύτερων ζώων και τον παράλληλο περιορισμό της τιμής αγοράς τους στο μέγιστο επιτρεπόμενο βάρος.
(3) Κατά συνέπεια, πρέπει να τροποποιηθεί ο κανονισμός (ΕΚ) αριθ. 2734/2000.
(4) Λαμβανομένου υπόψη του ότι τα προϊόντα που αγοράζονται στην παρέμβαση μπορούν να πωλούνται και μετά την 1η Ιανουαρίου 2002, εφόσον θα εφαρμόζεται το σύστημα υποχρεωτικής σύμβασης που βασίζεται στην προέλευση και το οποίο θεσπίζεται από τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας καθώς και για την κατάργηση του κανονισμού (ΕΚ) αριθ. 820/97(5), είναι σκόπιμο να συμπεριληφθεί, για τις συμβάσεις που συνάπτονται από τις 12 Φεβρουαρίου δηλαδή από τον πρώτο διαγωνισμό του Φεβρουαρίου, στις ενδείξεις της επισήμανσης, και για τα προϊόντα που προορίζονται για την παρέμβαση, η υποχρέωση να αναφέρεται ή η (οι) χώρα(-ες) γέννησης και πάχυνσης των σχετικών ζώων σύμφωνα με το άρθρο 13 παράγραφος 5 του κανονισμού (ΕΚ) αριθ. 1760/2000, ενδεχομένως, μαζί με τις ενδείξεις που προβλέπονται στην παράγραφο 2 του άρθρου 2 του κανονισμού (ΕΚ) αριθ. 1825/2000 της Επιτροπής(6), της 25ης Αυγούστου 2000, για τις λεπτομέρειες εφαρμογής του κανονισμού (ΕΚ) αριθ. 760/2000.
(5) Το παράρτημα III του κανονισμού (ΕΚ) αριθ. 562/2000 καθορίζει τις προδιαγραφές για τα σφάγια, ημιμόρια και τεταρτημόρια σφαγίων που δύνανται να αγοράζονται για τη δημόσια παρέμβαση· με σκοπό την προσαρμογή στην τρέχουσα εμπορική πρακτική, πρέπει να τροποποιηθεί η περιγραφή του ημιμορίου που αναφέρεται στο εν λόγω παράρτημα με την αποδοχή μιας ορισμένης ανοχής σε αυτήν την περιγραφή.
(6) Πρέπει να τροποποιηθεί ανάλογα ο κανονισμός (ΕΚ) αριθ. 562/2000.
(7) Λαμβανομένης υπόψη της εξέλιξης των γεγονότων, επιβάλλεται η άμεση θέση σε ισχύ του παρόντος κανονισμού.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 1 του άρθρου 6 του κανονισμού (ΕΚ) αριθ. 2734/2000 αντικαθίσταται από το ακόλουθο κείμενο:
"1. κατά παρέκκλιση του άρθρου 4 παράγραφος 2 στοιχείο ζ) του κανονισμού (ΕΚ) αριθ. 562/2000, το ανώτατο βάρος των σφαγίων που αναφέρεται στην προαναφερόμενη διάταξη είναι 430 kg. Εντούτοις:
- για τους δύο διαγωνισμούς του Φεβρουαρίου, δεν εφαρμόζεται κανένα όριο ανώτατου βάρους των σφαγίων,
- για τους υπόλοιπους διαγωνισμούς του πρώτου τριμήνου του 2001, σφάγια βάρους μεγαλύτερου από 430 kg μπορούν να αγοραστούν στην παρέμβαση αλλά, στην περίπτωση αυτή, η τιμή αγοράς καταβάλλεται μόνο μέχρις ορίου αυτού του ανώτατου βάρους."
Άρθρο 2
Ο κανονισμός (ΕΚ) αριθ. 562/2000 τροποποιείται ως εξής:
1. Στο άρθρο 4 παράγραφος 3, το στοιχείο δ) αντικαθίσταται από το ακόλουθο κείμενο:
"δ) φέρουν ετικέτα σύμφωνα με το σύστημα που προβλέπει ο κανονισμός (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου(7), στην οποία συμπεριλαμβάνονται, για τις συμβάσεις που συνάπτονται από τις 12 Φεβρουαρίου του 2001, οι ενδείξεις που προβλέπονται στο άρθρο 13 παράγραφος 5 του εν λόγω κανονισμού."
2. Στο παράρτημα ΙΙΙ το στοιχείο β) της παραγράφου 2 αντικαθίσταται από το ακόλουθο κείμενο:
"β) ημιμόριο σφαγίου: τμήμα του σφαγίου που αναφέρεται στο στοιχείο α) το οποίο προκύπτει από τον τεμαχισμό του, σύμφωνα προς τη συμμετρική τομή η οποία διέρχεται διαμέσου κάθε αυχενικού, νωτιαίου και οσφυικού σπονδύλου και του ιερού οστού και διαμέσου του στέρνου και της ισχυοηβικής συμφύσεως. Κατά τη διάρκεια της μεταποίησης του σφαγίου, οι νωτιαίοι και οσφυικοί σπόνδυλοι δεν πρέπει να εξαρθρωθούν σε μεγάλο βαθμό· οι προσκολλημένοι μύες και οι τένοντες δεν πρέπει να έχουν θιγεί σε μεγάλο βαθμό από τη χρήση του πριονιού ή των μαχαιριών."
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 2001.

Labels: 3
17
6